Hei! Nimeni on Soile Inkari.
Jeesuksen rakkaassa nimessä toivotan sinut tervetulleeksi -
ohjelmaan "Sanaa naisilta."
Jeesus on hyvä paimen.
Hän johdattaa oman viisautensa ja rakkautensa mukaisesti.
Mikä ihmeellinen huolenpito meillä on Kristuksessa!
Psalmi 23, Herra on hyvä paimen
Tämä alkaa sanalla "Herra."
Jeesus, joka on Hyvä Paimen -
hän on Herra, hallitsija, Kuningasten Kuningas.
Hän on Kaikkivaltias, mutta Hän on myös Hyvä Paimen.
Kun sanotaan: "minun paimeneni", niin tämä "minun" puhuu -
syvästä yhteydestä, rakkaudesta ja suhteesta -
Herran, Hyvän Paimenen kanssa.
Voidaan sanoa myös, että hän on: "meidän paimenemme", -
mutta kun Hän on "minun paimeneni", niin saan puhua -
Hänestä - rakkaasta Jeesuksesta.
Kun Raamattu sanoo: "ei minulta mitään puutu," -
voidaan sanoa myös: "minulla on kaikki, mitä tarvitsen."
Kaikki elämiseen ja jumalisuuteen tarvittava on Jeesuksessa.
Hän on luvannut pitää meistä huolen.
Hän tietää mikä on meille välttämätöntä.
Ei ylellistä ja ihmeellistä, vaan elämiseen ja jumalisuuteen tarvitaan.
"Viheriäisille niityille Hän vie minut lepäämään."
"Viheriäisille niityille" - sanojen tarkka alkukielen käännös on: -
"Erämaan keitaalle hän asettaa minut lötkölleen."
Se kuvaa jotenkin sitä valtavaa lepoa tässä erämaan keitaalla.
Kerran rukoustilanteessa näin ilmestyksen, -
kun rukoiltava oli heittäytynyt nurmikolle selälleen ja -
laittanut kädet pään taakse.
Hän katseli taivaan pilviä, ja koko hänen olemuksensa -
kertoi levosta ja semmoisesta nautinnosta.
Kaikkein ihaninta siinä oli, että Herra itse oli hänen vieressään, -
ihan samalla tavalla: selällään, kädet pään takana -
ja he keskustelivat keskenään.
Tätä samaa Hän haluaa myös sinun kanssasi.
Hän haluaa keskustella ja puhua kanssasi.
Hän haluaa virvoittaa sinua - ja iloita sinun kanssasi.
"Virvoittavien vetten tykö Hän minut johdattaa."
Virvoittavat tai tyynet vedet.
Jeesus itse on Elävä vesi.
Kun Hän virvoittaa, niin Hän virvoittaa itsellään sinua.
Hän tietää minkä määrän vettä sinä tarvitset -
ja Hän tarjoaa sitä elävää vettä sinulle.
"Hän ohjaa minut oikealle tielle nimensä tähden."
"Hän johdattaa minua vanhurskauden teillä nimensä tähden."
Hänen johdatuksensa on jatkuvaa, tarkkaa -
ja Hänen nimensä tähden vanhurskauden teillä.
Jumalan tiet ovat hänen silmissään.
Paimen - Herra - näkee jos lammas joutuu väärille teille.
Hän myös tuo lampaan takaisin.
Lammas näkee vain n. 100 metriä ja sitten on jo ihan eksyksissä.
Samalla tavoin me ihmiset näemme vain askelen verran, -
mutta Herra näkee laajemmalti ja Hän johdattaa oikealle tielle, -
Hänen nimensä ja kunniansa tähden.
Paimenelle tuottaa myös vaivaa, kun Hän pitää huolta siitä, -
että lampaat ovat siinä lähellä ja Hänen etäisyydellään.
"Vaikka minä vaeltaisin pimeässä laaksossa ---"
Tämä puhuu kuoleman laaksosta.
Vaikka minä vaeltaisin kuoleman varjon laaksossa, -
niin en pelkäisi mitään pahaa.
Me ihmiset olemme usein suuressa hädässä, -
kun ympärillämme on pimeys ja kuoleman varjon näkyminen.
Se on kaikki mitä me näemme. Mutta Paimen on siinä vierellä.
Hän johdattaa ja lohduttaa niissä tilanteissa.
Sinä et ole yksin, vaan Paimenen kanssa.
Raamattu sanoo 365 kertaa: "Älä pelkää."
Ihan jokaiselle päivälle: "Älä pelkää, minä olen sinun kanssasi."
Paimenen läsnäolo vie pelon pois.
Jeesus tuntee kaikki vihollisen juonet - Hän valvoo sinun elämääsi.
Olet Hänen kanssaan, Hänen vitsansa ja sauvansa lohduttavat sinua.
Eli Herran väkevä käsi ja paimensauva lohduttavat sinua.
Vitsa on oikeastaan sellainen petonuija, -
jolla Paimen pitää kaikki pedot ja kaikki vaaratekijät ulkopuolella.
Paimen voi myös lammasta kurittaa sillä vitsalla.
Jos lammas on omilla teillään, voi Paimen heittää -
vitsansa lampaan lähelle.
Miten tarkasti Paimen osuukaan oikeaan kohtaan -
ja lammas kiireenvilkkaa tulee silloin Paimenen luokse -
ja tietää olevansa väärillä teillä.
Tästä paimensauvasta: kaikkein parhaiten Paimen tunnetaan, -
siitä, että Hänen sauvansa lohduttaa.
Hänen sauvansa on ihmeellinen. Jos esimerkiksi -
pieni karitsa on eksynyt emolampaasta, -
niin Paimen voi sauvalla nostaa sen pienokaisen -
emon viereen ja siinä ne kaksi ovat sitten yhdessä.
Paimen saattaa pitää sauvaansa myös lampaan lähellä, -
niin että lammas tuntee: "Tässä on paimen."
Ikään kuin Paimen ja lammas kulkisivat käsi kädessä.
Siinä on ihan semmonen fyysinen yhteys.
Herra haluaa läsnäolollaan virvoittaa ja vahvistaa sinua, -
sillä Hänen nimensä on Immanuel: Jumala meidän kanssamme.
Sinä saat kokea, miten paimensauva on kiinni sinussa -
miten Herra on kädellään ottanut sinusta kiinni ja pitää sinusta huolen.
Tämän sauvan alitse myös monesti lampaat kulkevat, -
kun niityltä ollaan palaamassa taas illalla omaan turvapaikkaan.
Samalla Paimen tarkistaa lampaan, että sillä on kaikki hyvin.
Herra myös tarkistaa sinut, että sinulla on kaikki hyvin, -
ettei mikään häiritsevä tekijä ole elämääsi häiritsemässä.
Hän ottaa ne häiritsevät tekijät pois.
Saat rukouksessa kääntyä Hänen puoleensa ja Hän armahtaa sinua.
Paimensauva puhuu myös hallintavallasta.
Kenellä on paimensauva, hän hallitsee niitä lampaita.
Ajattelepa! Hän tuntee sinut nimeltä!
Hän on nimeltä sinut kutsunut. Sinä olet Hänen.
Kukaan ei voi ryöstää Jeesuksen kädestä!
Lammas tuntee Paimenen äänen.
Sinä tunnet myös Paimenen äänen ja Hän puhuu sinulle.
Jeesuksen ääni on elämän ääni.
Se on oikeastaan ihana asia ja se kuuluu meille.
Saamme kuunnella Jeesuksen puhetta -
joko Sanan kautta tai Pyhän Hengen kautta.
Lammas ei pysty lepäämään, jos on häiritseviä tekijöitä.
Jos lammas pelkää tai on jotain hankaluuksia lampailla keskenään, -
kärpäsiä tai loisia, jotka vaivaavat, -
tai lammas on nälkäinen eikä pysty lepäämään.
Paimen pitää huolen, että haittaavat tekijät poistuvat.
Siinäkin on ihmeellinen kuva paimenesta, -
kun paimen ilmaantuu lähistölle lampaiden nahinat väistyvät.
Paimenen läsnäolo rauhoittaa lampaat. Ei ole valtataistelua, -
vaan lampaitten katse on Paimenessa, -
eikä niissä pienissä lampaitten keskinäisissä asioissa.
Jeesus on tullut tuomaan elämän ja yltäkylläisyyden.
Miten lammaslauma kasvaa?
Lampaat synnyttävät lampaita. Kun puhutaan seurakunnasta, -
niin seurakunnan tehtävä on, että seurakunta kasvaa.
Se ei ole paimenen tehtävä.
Hesekielin kirjassa sanotaan lampaitten tehtäviksi, -
että hän vahvistaa heikkoja, parantaa sairaita, -
sitoa haavoittuneita ja tuoda eksyneet takaisin.
Johanneksen evankeliumissa sanotaan, -
että on oleva yksi lauma ja yksi paimen.
Tähän Herra haluaa meidät viedä.
Johanneksen evankeliumissa Jeesus sanoo: -
Jeesus todella, niin kuin tässä, -
kattaa pöydän vihollisten silmien eteen.
Jeesus on ehtoollisessa asettanut meille ihmeellisen pöydän.
Siinä saamme Hänen verensä ja ruumiinsa meidän elämäksemme.
Hän, Jumalan pyhänä uhrikaritsana, mutta myös ylimmäisenä -
lammaspaimenena, on itsensä antanut meidän edestämme, -
niin että armo seuraisi meitä kaikkina elämämme päivinä.
Ja että saisimme asua Herran huoneessa päiviemme loppuun asti.
Saamme siis ikuisesti asua Herran kasvojen edessä.
Tähän, Herran kasvojen eteen, siihen taivaalliseen päämäärään, -
me tahdomme kurottautua.
Isä me kiitämme - Jeesus sinun pyhässä nimessäsi, -
että meillä on ihmeellinen Hyvä Paimen, -
joka on antanut henkensä meidän edestämme, -
joka on vuodattanut verensä ja jonka nimi on elämän nimi.
Jeesus, sinun vereesi me turvaamme.
Pyydämme, että veresi puhdistaa kaikesta synnistä.
Luotamme Jeesus sinuun, että sinä kuljetat meitä -
viisautesi ja tahtosi mukaisesti.
Sinä johdatat ja tiedät meidän elämämme tarpeet ja tilanteemme.
Niin yksilöllisesti Sinä otat jokaisen omasi, jokaisen lampaasi huomaasi -
ja johdatat sen mukaisesti, mitä me itse kukin tarvitsemme.
Kiitos Jeesus, että sinun silmäsi tarkkaavat meitä.
Se on rakkauden ja siunauksen katse, joka meitä tarkkaa.
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Isän ja Pojan ja Pyhän Hengen nimeen. Aamen.
Tekstitys: Sinikka Martikkala